ประกบยิงหนุ่มโรงงานสุดโหด ร่างพรุนด้วยกระสุน ตายคาพงหญ้า คาดปมวิวาท
ประกบยิงหนุ่มโรงงานน้ำยาเคมี มือปืนยิงรัวหมดแม็กสุดโหด ร่างพรุนไปด้วยรูกระสุน ดับสยองคาถนนสวนส้ม-กระทุ่มแบน อ.บ้านแพ้ว จ.สมุทรสาคร หลังเพิ่งออกจากบ้านแฟนสาวได้มาสักพัก ตร.คาดน่าจะมีเรื่องกับคนร้ายก่อนถูกยิงเสียชีวิต เพราะทรัพย์สินผู้ตายยังอยู่ครบ,เมื่อเวลา 22.00 น. วันที่ 13 มิ.ย.62 ร.ต.อ.เสนาะ รับสมบัติ พนักงาน สอบสวน สภ.บ้านแพ้ว จ.สมุทรสาคร ได้รับแจ้งเหตุมีผู้ถูกยิงเสียชีวิต ริมถนนสายสวนส้ม-กระทุ่มแบน ม.5 ต.สวนส้ม อ.บ้านแพ้ว จ.สมุทรสาคร จึงได้รายงานให้ผู้บังคับบัญชาทราบ และรุดไปตรวจสอบที่เกิดเหตุ พร้อมพ.ต.อ.พลัฏฐ์ วิเศษสิงห์ รอง ผบก.ภ.จว.สมุทรสาคร พ.ต.อ.ดลชัย ปิ่นปัก ผกก.สภ.บ้านแพ้ว เจ้าหน้าที่มูลนิธิการกุศลสมุทรสาคร แพทย์จากโรงพยาบาลบ้านแพ้ว,ที่เกิดเหตุเจ้าหน้าที่พบผู้เสียชีวิตเป็นชาย ทราบชื่อต่อมาคือ นายประเสริฐ หรืออ้อม เกิดผล อายุ 32 ปี ที่อยู่ เลขที่ 75 ม.9 ต.แก้มอ้น อ.จอมบึง จ.ราชบุรี สภาพศพ สวมกางเกงขายาวสีเทา สวมเสื้อแจ็กเกตแขนยาวสีดำ และใส่หมวกกันน็อกแบบเต็มใบสีดำ นอนหงายเสียชีวิตอยู่บริเวณขอบถนน ห่างออกไป 10 เมตร พบรถจักรยานยนต์ ยี่ห้อฮอนด้า PCX สีแดง ทะเบียน 7 กง 9985 กรุงเทพมหานคร ซึ่งเป็นของผู้ตาย ตกลงไปอยู่ในพงหญ้าข้างทางเครื่องยนต์ยังคงติดอยู่ และบริเวณรอบศพผู้ตาย เจ้าหน้าที่พบปลอกกระสุนขนาด 9 มม.จำนวน 4 ปลอก ซึ่งมีชาวบ้านที่อยู่ใกล้จุดเกิดเหตุระบุได้ยินเสียงปืนดังขึ้น 6 นัด ,จากการสอบถาม นางสาวนรินทร์ทิพย์ จุนแดง อายุ 16 ปี แฟนสาว เล่าว่า ตนเองเพิ่งคบกับผู้ตายได้ประมาณ 3 เดือน ก่อนเกิดเหตุผู้ตายได้เข้ามานั่งกินข้าวและนั่งเล่นอยู่บริเวณด้านหน้าแสนรักรีสอร์ตที่ปิดทำการไปแล้ว แม่ของตนเองเป็นคนดูแลรีสอร์ตแห่งนี้ โดยตนเองและแม่ก็ได้นั่งคุยอยู่กับผู้ตาย หลังจากนั้นผู้ตายก็ขอตัวกลับห้องพักและขี่รถจักรยานยนต์ออกไปตามปกติ แต่เมื่อผู้ตายขี่รถออกมาสักพักก็มีเสียงไซเรนรถมูลนิธิ ดังขึ้นใกล้กับที่ตนเองและแม่พักอยู่ ตนเองและแม่จึงรู้สึกสังหรณ์ใจและได้โทรศัพท์หาผู้ตายแต่ก็ไม่มีใครรับสาย จึงตัดสินใจขี่รถออกมาดูตามเส้นทางที่ผู้ตายต้องขี่รถกลับห้องพัก ก็มาพบผู้ตายนอนอยู่ตรงจุดเกิดเหตุห่างที่พักไม่ถึง 1 กิโลเมตร ,นางสาวนรินทร์ทิพย์ เล่าอีกว่า ก่อนหน้าที่ตนเองจะมาคบกับผู้ตาย ตนเองก็ไม่เคยมีแฟนมาก่อน ส่วนผู้ตายนั้นเป็นคนนิสัยดีไม่เคยมีเรื่องมีราวกับใคร แม้จะกินเหล้าบ้างแต่ทุกครั้งที่กินเหล้าก็ไม่เคยมีเรื่องกับใคร จึงไม่รู้ว่าถูกฆ่าตายด้วยสาเหตุใด ,ทั้งนี้หนึ่งในชาวบ้านซึ่งรู้จักผู้ตาย กล่าวว่า ผู้ตายเป็นคนนิสัยดีทำการทำงานตามปกติ อยู่ที่โรงงานน้ำยาเคมีภายในซอยวัดบางยาง ซึ่งไม่ไกลจากที่พักของผู้ตาย โดยก่อนหน้านี้ผู้ตายเคยเช่าห้องพักอยู่ใกล้กับแสนรักรีสอร์ท แต่ตอนหลังได้ย้ายออกมาเช่าห้องพักซึ่งก็อยู่ห่างออกไปไม่ไกล ,ด้านเจ้าหน้าที่ตำรวจสันนิษฐานว่า ผู้ตายถูกประกบยิงโดยคนร้ายในขณะที่กำลังขี่รถจักรยานยนต์อยู่ ทำให้ผู้ตายกระเด็นตกมาจากรถ และรถล้มลงไถลไปกับพื้นถนนก่อนที่รถจักรยานยนต์ จะไถลตกลงไปในพงหญ้าข้างทาง ซึ่งบนพื้นถนนยังมีรอยครูดของรถจักรยานยนต์อย่างเห็นได้ชัด และจากการตรวจสอบพบผู้ตายมีรูกระสุนที่บริเวณชายโครง ขวา1 รู แขนขวา 1 รู แผ่นหลังซีกขวาด้านบน 2 รู ด้านล่าง 2 รู บริเวณคอด้านขวา 1 รู และใบหน้าใกล้ปาก1 รู ส่วนทรัพย์สินของผู้ตายรวมทั้งสร้อยคอทองคำ 5 บาท ยังอยู่ครบ จึงคาดว่าผู้ตายน่าจะมีเรื่องกับคนร้ายก่อนถูกยิงเสียชีวิต เนื่องจากก่อนเกิดเหตุมีพลเมืองดีโทรแจ้งเจ้าหน้าที่ตำรวจว่ามีเหตุทะเลาะวิวาทตรงจุดที่ผู้ตายถูกยิง โดยเจ้าหน้าที่จะได้ส่งชุดสืบสวนลงหาข้อมูลในละแวกใกล้เคียง รวมทั้งไล่ดูภาพจากกล้องวงจรปิดตามเส้นทางที่คาดว่าคนร้ายจะหลบหนี เพื่อเร่งติดตามตัวคนร้ายมาดำเนินคดีโดยเร็ว.
ประกบยิงหนุ่มโรงงานน้ำยาเคมี มือปืนยิงรัวหมดแม็กสุดโหดร่างพรุนไปด้วยรูกระสุน ดับสยองคาถนนสวนส้ม-กระทุ่มแบน บ้านแพ้ว จ.สมุทรสาคร หลังเพิ่งออกจากบ้านแฟนสาวได้มาสักพัก ตร.คาดน่าจะมีเรื่องกับคน
ประกบยิง,ยิงหนุ่มโรงงาน,รัวหมดแม็ก,ปมวิวาท,สมุทรสาคร,ข่าวทั่วไป